bomullstrær
Store norske leksikon,Biologi,Planteriket,Dekkfrøete planter,Tofrøbladete planter,Kattostordenen,Kattostfamilien
Bomullstrær kalles noen arter av trær som har frukter med bomullslignende hår festa til frøene slik at disse spres med vind. De fleste artene hører til kattostfamilien i slektene Ceiba og Bombax.
Nesten alle er store trær som vokser i tropene, de fleste i Amerika. Fruktveggen er kledd med lange, hvite eller gule, silkeglinsende hår. Hårene bidrar til spredning av frøene og kommer frem i store mengder når kapselen åpner seg.Hårene er forholdsvis skjøre og egner seg dårlig til spinning, men har hatt stor betydning som stoppemateriale (kapok) til madrasser, puter og særlig til svømmebelter, da de tåler å bli våte og tørke igjen. Fordi hårene er skjøre og lett blir klumpete og forstøves, er kapok nå for det meste erstattet med kunstfibere som stoppemateriale. Les mer i Store norske leksikon kattostfamilien